62023CO0763_INF
A Bíróság (kilencedik tanács) 2024. június 25‑i végzése – Dragoram Tour
(C‑763/23. sz. ügy)
„Előzetes döntéshozatal – A Bíróság eljárási szabályzatának 99. cikke – Az ítélkezési gyakorlatból egyértelműen levezethető válasz – Adózás – Hozzáadottérték‑adó (héa) – 2006/112/EK irányelv – 306–308. cikk – Az utazási irodákra vonatkozó különös szabályozás – Hatály – Az utazási irodák által végzett ügyletek, amelyek lényege, hogy a harmadik személy jogalanyoktól vásárol repülőjegyeket felárat tartalmazó áron értékesítik tovább – Kiegészítő szolgáltatás hiánya”
1.
Az adójogszabályok harmonizálása – Közös hozzáadottértékadó‑rendszer – Az utazási irodákra vonatkozó különös szabályozás – Hatály – Az utazási irodák által harmadik személy jogalanyoktól vásárolt repülőjegyek felárat tartalmazó áron történő továbbértékesítése – Bennfoglaltság – Az e rendelkezésre bocsátást esetlegesen kísérő termékértékesítés vagy szolgáltatásnyújtás fennállása – Hatás hiánya
(2006/112 tanácsi irányelv, 306–310. cikk)
(lásd: 29–34. pont és a rendelkező rész 1. pontja)
2.
Az adójogszabályok harmonizálása – Közös hozzáadottértékadó‑rendszer – Az utazási irodákra vonatkozó különös szabályozás – Ennek alkalmazása alóli kivétel, amely választási jogot biztosít az utazási irodák számára arra vonatkozóan, hogy a nemzetközi személyszállítás esetében a rendes héaszabályozást alkalmazzák – Megengedhetetlenség
(2006/112 tanácsi irányelv, 306. cikk, (1) melléklet és 308. cikk)
(lásd: 43. pont és a rendelkező rész 2. pontja)
Rendelkező rész
1)
A közös hozzáadottértékadó‑rendszerről szóló, 2006. november 28‑i 2006/112/EK irányelv 306. cikkét
a következőképpen kell értelmezni:
egy jogalany azon szolgáltatása, amelynek lényege, hogy más jogalanyoktól vásárol repülőjegyeket, és azokat természetes személyek számára értékesíti tovább egy megbízási díjat is magában foglaló áron, a hozzáadottérték‑adónak (héa) az utazási irodákra alkalmazandó különös szabályozása hatálya alá tartozik, azon ténytől függetlenül, hogy ehhez a szolgáltatáshoz nem kapcsolódik a tájékoztatási és a tanácsadási szolgáltatástól eltérő kiegészítő szolgáltatás.
2)
A 2006/112 irányelv 306. cikkének (1) bekezdését és 308. cikkét
a következőképpen kell értelmezni:
azokkal ellentétes az olyan nemzeti szabályozás, amely kivételt vezet be a hozzáadottérték‑adónak (héa) az utazási irodákra alkalmazandó különös szabályozása alól oly módon, hogy ez utóbbiak számára választási jogot biztosít, hogy a rendes héaszabályozást alkalmazzák nemzetközi személyszállítás esetén.